JohanHeinsen/ENO huggingface dataset:
Ribe Stifts Adresseaviser, 1842-09-21
Ved at optage den Artikel af Fædrelandet, med Overskrivt: "Ogsaa de øvrige Magter maae ønske et skandinavisk Forbund, foreslaaer Götheborgs Handels och Sjøfarts Tidning" Göteborg til Sæde for den omtalte Foederativstats Regjering, og tilføier derhos, at om end ikke vi, saa ville dog vore Børn kunne haabe at opleve et sligt Forbund, maaskee endog under Formen af en foederativ Republik; thi Fyrstehusenes Ophør med alt deres kostbare, skadelige Anhang kan ikke Andet end nærmere forene Nationerne." – "Dagen" kan ikke noksom undre sig over at finde slige Yttringer i en Avis, der udgives i en konstitutionelimonarkisk Stat, hvor der hersker en saa høi Grad af Oplysning, som i Sverrig, og hvor, som almindelig bekjendt, Regenten har anvendt sin betydelige Privatformue til Landets Bedste J Kjøbenhavn vil nu, saafremt et tilstrækkeligt Antal Deeltagere melde sig, blive oprettet et svensk Leiebibliothek. (Rd. A.)
Ribe Stifts Adresseaviser, 1842-09-21
Generalgouverneuren over de vestindiske Besiddelser, General Major v. Scholten er ankommen til Kjøbenhavn. (O. Th. A.
Ribe Stifts Adresseaviser, 1842-09-21
Ved Høiesteret er Hørsvinger Lars Larsen af Østergaard, der var tiltalt for Bedrageri i Spil i Lange skovs Kro med en jydsk Pottehandler, dømt til Fængsel paa Vand og Brød i 4 Gange 5 Dage, foruden Sagens Omkostninger. Ved Bjerge Aasum Herreders Extraret samt ved Overretten var han idømt 14 Dages Fængsel. (Veile A.)¬
Ribe Stifts Adresseaviser, 1842-09-21
J Aaret 1764 havde Kbhavn 12,600 Al. i Omkreds, havde 180 Gader, c. 5000 Huse (Citadellet og Nyboder iberegnede), 1500 Gaarde og 13 Kirker (inkl. Marmorkirken), samt 9, hvori Prædikener holdtes, foruden 2 tydske og i portugisisk Synagoge. – Efter den seneste Opgivelse har Kbhavn nu 13,000 Al. i Omkreds (7,560,000 - Al Jndhold, 273 Gader, (Forstæderne iberegnede) 3,892 Bygninger, deraf 205 kongelige eller offentlige og 14 Kirker. Endvidere har Staden 76 Politibetjente, 187 Vægtere, 1753, Lygter og 282 Sprøiter. (S. B.)J den berlingske Tidende tilbydes et methodisk Kursus i Skjønskrivning, hvorved enhver, ung eller gammel, Herre eller Damme i den paa faldende korte Tid af 14 Dage a 3 Uger ufeilbarlig faaer en smuk Haandskrift. Da Betalingen, 5 Specier, ikke skeer forud, saa formenes dette at være Garanti nok for at Løftet holdes.
Ribe Stifts Adresseaviser, 1842-09-21
Sagen om Consumtionens Ophævelse har i Roeskilde Stænderforsamling faaet følgende Udfald. Med 51 Stemmer imod 3 besluttedes, at Petition skulde indgives og Consumtionens fuldstændige Afløsning og Forelæggelse af et dertil sigtende Lovudkast i næste Stænderforsamling, og at foreslaae blandt Midler til en saadan Afløsning, at Afgiften paa Brændeviin forhøies, og med 52 St. imod 2, at denne Forhøielse bevirkes derved, at Afgiften udenfor Kjøbenhavn sættes paa lige Fod med den Kjøbenhavnske, nemlig 6 1/2 s. pr. Pot. Fremdeles antoges, at forsaavidt Finantserne ikke kunde undvære noget af Consumtionens hidtilværende Beløb, skulde det Manglende fordeles paa Landet og Kjøbstæderne, saaledes, at Landet udreder 1/4, Kbhvn, og Kjøbstæderne 3/5, og at disse 3/4 Dele fordeles saaledes, at Kjøbenhavn udreder 11 og Kjøbstæderne 1/2 Dele, at Fordelingen paa de enkelte Kjøbstæder skeer efter Folketallet, og at Communalbestyrelserne i Kbhvn, og i Kjøbstæderne gjøre Forslag til Fordelingen, samt at Afgiften fra Tid til anden omreguleres efter Folkemængdens Til og Afgang, at alt Portopsyn aldeles ophæves, og at det paa Landet faldne Beløb udredes af Hartkornet. (O. T. A.)
Ribe Stifts Adresseaviser, 1842-09-21
Af Maribo Amtsraads Forhandlinger erfarer man, at Kancelliet havde ved Cirkulære af 3. Mai d. A., paa Grund af de mange og grove Brud paa den almindelige Sikkerhed, der have viist sig i adskillige Landdistrikter, paalagt Stiftamtet at foranledige Amtsraadet til at meddele sine Betænkninger om hvorvidt det, enten i Almindelighed eller paa enkelte Steder maatte være fornødent at træffe nogen Foranstaltning, der kan give Politiet den for den offentlige Sikkerhed og Orden fornødne Kraft og Virksomhed.
Ribe Stifts Adresseaviser, 1842-09-21
Amtsraadet har i denne Anledning foreslaaet Politiassistenters Ansættelse i Distrikter af en bestemt Størrelse, uden Hensyn til, om de indbefatte forskjellige Jurisdiktioner, med aarlig Lønning af 400 til 600 Rbd., samt Penge til at holde en Hest for, hvilken Lønning burde udredes af Statskassen. Politiassistenterne skulle virke, i Forening med de nuværende Underøvrigheder paa Landet, ved, paa eget Ansvar at bestyre det executive Politi og tillige optage de foreløbige Forhør i kriminelle Sager. De egentlig dømmende Forretninger skulle derimod alene forblive hos den ordinære Øvrighed. Naar, i Forbindelse med denne Foranstaltning, som foreløbigt kunde prøves i 3 Aar, Sogneforstanderskaberne, som det er at vente, ville vise sig virksomme ved at anmelde alle Uordener, og det muligt kunde gjøres Enhver til Pligt at angive de Forbrydelser, som kom tilhans Kundskab, antog man, at Politiet vilde erholde den Kraft og Virksomhed, som behøvedes til at værne om den offentlige Sikkerhed.
Ribe Stifts Adresseaviser, 1842-09-21
Hof= og Stadsretten har i en Sag, hvis Details ikke egne sig til offentlig Meddelelse, anlagt mod Malersvend Christensen, dømt ham til 1 Aars Forbedringshuusarbeide, formedelst hans uteerlige Forhold, bestaaende i paa en høist ublu og uanstændig Maade at have antastet flere kjøbenhavnske Damer paa Gaden (den graa Mand). (Hp. A.)J Lollands=Posten læses Følgende: Hr. Greve af Reventlow til Grevskabet Christianssæde søger i denne Tid at see et for Huusmandsclassens Fremtid heldbringende Øiemed realiseret. Greven har nemlig forundt nogle, man siger 3, Huusmænd Lettelse i Afgivter, for herefter at pløie med Køer, og arbeider tillige paa, at faae Naboer, som kun hver holde een Ko, til at pløie i Fællesskab. Det er begribeligt, at Hestehold, eller Betaling for at faae Jorden pløiet, svækker Huusmandsclassen, og derfor var det ønskeligt, om Mængden ret snart indsaae det Gavnlige Hr. Greven har til Hensigt, og med Tak modtog hans Veiledning i saa Henseende.
Ribe Stifts Adresseaviser, 1842-09-21
Som man erfarer af Bladet "Ny Jyllandspostverserer der i denne Tid for Rougs, Sønderhald og Østerlisbergs Politiret en Retstrætte af en særdeles kuris Art, idet næmlig Eieren af en Avlsgaard har saggivet en Gaardmand, fordi Sidste har sagt Du til ham.
Ribe Stifts Adresseaviser, 1842-09-21
Af de, som Program til den aarlige Examen i Aarhuus Kathedralskole, af Rector Blache udgivne Skoleefterretninger sees, at der forestaaer Skolen, eller rettere den almindelige Skolefond, en betydelig Udgivt, idet den Skolen tilhørende Spørring Kirke nu er saa forfalden, at den ganske maa nedbrydes, og ombygges; hvilket sandsynligviis vil koste en 10,000 Rbd. Skolens samtlige Jndtægter have i Regnskabsaaret 1841 været 13,765 Rbd., Udgivterne 8,946 Rbd., altsaa Overskud 4,819 Rbd. Antallet af Skolebibliothekets Bøger beløber sig nu til omtrent 4, 150 Rummere. Disciplenes Antal var 75 Aarh. A.)
Ribe Stifts Adresseaviser, 1842-09-21
Kjøbmand og Forligelseskommissair Knud Monberg i Horsens har overgivet sit Bo til Behandling af Opbudsmænd, overeensstemmende med Lovens 5 1440 og 42. Overkrigskommissair Holst og Kjøbmand J. Mathiassen ere anordnede til i anførte Qvalitet at behandle Boet. (Horf. A.) Den rige Velsignelse af Frugt, dette Aar har givet os, kunde med Fordeel benyttes paa flere Maader. Fra de østersøiske Havne blev der tilforn sendt betydelige Qvantiteter Frugt til St. Petersborg og tildeels ogsaa til Stockholm. Den nu afdøde Bødkermester Behrend i Kiel skal paa disse Stæder have drevet en ikke ubetydelig Handel med udsøgte Frugt sorter og med Frugtviin, som han forstod at tilberede paa en udmærket Maade (han solgte undertiden i et Aar over 1500 Oxhoveder), en Handelsgreen, der vist i indeværende Aar igjen kunde fornyes. Frugt eddike, der er langt bedre end den kunstigt fabriterede saakaldte Viineddike, Frugtel og tørred Frugt kan bruges i enhver Huusholdning, saa at Den, der forstaaer at anvende Frugten rigtigt, ikke saa let kan faae for meget deraf. Naar Frugtvinen har ligge et Par Aar, leverer den en saa velsmagende og sund Drik, at den ret godt kan erstatte den virkelige Viin. (Veile A.)
Ribe Stifts Adresseaviser, 1842-09-21
Af Viborg Avis erfares, at 6 Gaardmænd og en Huusmand af Skave, Tinkedahl og Traberg havde under 17 Febr. f. A. til deres Herredsfoged indgivet et Klageskrift imod Sognefoged, Lægdsmand og Brandfoged Søren Nielsen Storehedegaard i Borberg, hvori de havde andraget paa, at han maatte blive entlediget fra Sognefogedbestillingen og enhver anden Bestilling, som var ham betroet, da han, efter deres Formening, baade som Sognefoged og i sine private Anliggender, har udviist et saa slet Forhold, at de maatte ansee ham aldeles uværdig til at forestaae nogensomhelst offentlig Bestilling. J Anledning heraf anlagde Sognefogden Søgsmaal imod de syv Mænd, som havde indgivet hiint Klageskrift, og ved Hjerm og Ginding Herreders Ret blev den 3. Septbr. f. A. afsagt saadan Dom: at de i bemeldte Klageskrift anførte Beskyldninger og utilbørlige Udladelser, men iligemaade ogsaa den af Sognefogden under Sagen nedlagte Paastand om, at 3 af Gaardmændene burde idømmes infamante Tre Marks Bøder, skulde være døde og magtesløse; men 4 af Gaardmændene bøde hver 100 Rbd., samt 2 af Gaardmændene og Huusmanden hver 50 Rbd. til Ringkjøbing Amts Fattigkasse, hvorimod Parterne iøvrigt burde for hinandens Tiltale fri at være. -
Ribe Stifts Adresseaviser, 1842-09-21
Overretten har nu under 29. August stadfæstet Herredstingsdommen, dog saaledes, at de Citanterne idømte Multter bestemmes til 20 Rbd. for hver.
Ribe Stifts Adresseaviser, 1842-09-21
Ribe. Festlighederne i Anledning af Hs. Majestæt Kongens Fødselsdag d. 18. ds. begyndte her med, at det borgerlige Jægerkorps om Eftermiddagen paraderede paa Torvet og udbragte et "Længe leve Kongen." Om Aftenen forsamlede sig flere af Byens Jndvaanere paa Korsbrødregaard og hos Hr. Gjæstgiver Folsch til Aftenspisning, hvor Skaaler, bleve udbragte for Kongen, Dronningen, Kronprindsen m. fl., medens det borgerlige Jægerkorps Medlemmer havde foranstaltet et muntert Bal i Raadhuussalen, hvor ligeledes de Skaaler, som Festdagen gav Anledning til, bleve udbragte.
Ribe Stifts Adresseaviser, 1842-09-21
Døbte. J Cathrine Kirke den 11te Sept. Væver Jørgen Jensens Datter, Mette Kirstine Augusta Jensen. Fad. Avlsbruger A. Blinkenbergs Hustrue, Pigen H. M. Clemmensen, Muurmester J. Jørgensen og Ungkarl H. Simonsen.
Ribe Stifts Adresseaviser, 1842-09-21
Bekjendtgjørelser. Da det stedse har været vor Bestræbelse i enhver Henseende, at tilfredsstille vore ærede Handelsvenner, have vi, for at efterkomme Fleres Ønsker, anskaffet os alle de til en fuldstændig Skorsteensindretning henhørende Gjenstande, saasom Rør, Aske skuffer og Skorsteenslaage, saaledes at de nu kunne erholdes saavel med Ringe og Skyder som foruden hvilket vi ogsaa offentliggjorde i vor Annonce af 13de Mai d. A. Desuagtet have Adskillige her af Byen, eftersom vi have bragt i Erfaring, for kort Tid siden forskrevet Skorsteensindretninger fra Flensburg, skjøndt der ikke var nogen antagelig Grund dertil, da de forefindes her ligesaa fuldstændige og maaskee billigere, hvorved vi ogsaa have fundet os foranlediget til herved at bekjendtgjøre Prisen paa hver enkelt Deel af JndretTrykt i Ribe hos Chr. sal. Hyphoff. ningen, for at det ærede Publicum, ved at sammenligne vore Priser med dem i Flensburg, selv kan overbevise sig om, at vi levere den ligesaa billige, og have Kjøberne desuden den Fordeel, at derved spares Fragten og øvrige Omkostninger fra Flensburg hertil.
Ribe Stifts Adresseaviser, 1842-09-21
Vi tillade os tillige, at gjøre opmærksom paa, at hvis der ønskes nogle til Jernhandelen henhørende Gjenstande, som ikke findes paa Lageret, modtages Bestillinger derpaa, som paa det Prompteste og Nøiagtigste udføres efter Opgave. Skorsteensplader. . . . . pr. Pd. a 2 s. Forplader. . . . . . . Døre, Ringe og Laage . . Askeskuffer. . . . . . . pr. Stk. 36 a 40 sk. Rørene af Jernplader pr. Pd. a 5 s. a 5 1 s. dito af støbt Jern . . . Hvælvings=Karme . . . . - - 5 - Rister, smaae . . . . dito større, til Brændekjedeler – – 2 Stegeovne af Jernplader . . dito af støbt Jern . . - - 2 1/2 a 2 3/4 s. Ribe den 19de September 1842. A. S. Tachau & Co.
Ribe Stifts Adresseaviser, 1842-09-21
Læseforeningen. Generalforsamling Løverdagen den 25de September Kl. 7 1/2. Directionen.
Ribe Stifts Adresseaviser, 1842-09-21
Engelsk og forøsk Steenkalk. J disse Dage foretages den sidste Brænding for dette Aar, og vil Udsalget af ny Kalk finde Sted fra den 25de dennes.
Ribe Stifts Adresseaviser, 1842-09-21
Ribe d. 19de Sept. 1842. H. J. Müller. Mandagen d. 3. Octbr. næstk. Formiddag Kl. 10, bliver i Sognefoged Pryses Gaard i Skodborg, efter Proprietair Feilbergs Forlangende, afholdt Auction over endeel denne tilhørende Meieri- og Bryggerredskaber, en stoGrubekjeddel og en Kakkelovn m.m. Conditionerne erfares paa Auctionsstedet. Lysthavende indbydes. Ribe d. 11 Septbr. 1842. Høyer.
Ribe Stifts Adresseaviser, 1842-09-21
Efter Vedkommendes Reqvisition bliver Fredagen den 30te September førstkommende Formiddag Kl. 11 enhalv i Skodborghuus, og samme Dags Eftermiddag Kl. 2 i Foldingbroe hos Gjæstgiver Lund, afholdt Licitation over Leverance af Fourage for 1843 til Grændsetoldvæsenets Heste Wilslef, Gredsted, Foldingbroe, Skodborg og Dallerup Districter. Lysthavende indbydes. Gjording Malt Herreders Contoir Endrupholm den 16. Septbr. 1812. Munster.
Ribe Stifts Adresseaviser, 1842-09-21
Jfølge allernaadigst Bevilling af 12te dennes, som vil blive læst ved vedkommende Ret, vorder herved sub poena præclust et perpetui silentii alle og enhver, som maatte have noget at fordre i Kiøbmand Hans Carl Duers Opbudsboe her i Byen, indkaldte med Aar og Dags Varsel til for undertegnede Skifteforvalter at anmelde og beviisliggjøre deres havende Krav. Skifteretten i Colding den 14. September 1842. Ch. Estrup.
Ribe Stifts Adresseaviser, 1842-09-23
Nibe Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 110 Fredagen den 23. September.
Ribe Stifts Adresseaviser, 1842-09-23
Udenlandske Efterretninger. Tyrkiet. D. 30. Aug. er Storvistren Jzzet Mehemed aftraadt fra sin Post, og Rauf Pascha, der tredie Gang beklæder denne Værdighed, er kommen i hans Sted. Sultanens Svoger Halil Pascha, den gamle Chosrew Paschas Adoptiv=Søn har faaet Rau Paschas Post som Præsident for Rigskonseilet.
Ribe Stifts Adresseaviser, 1842-09-23
Fra den tyrkiske Grændse berettes, at tvende russiske Emissærer ere i Bulgarien og Macedonien faldne i Øvrighedens Hænder, og den ene af dem ført til Konstantinopel. Man beskylder disse Herrer for at have valt og næret den Bevægelse, der i den senere Tid har viist sig blandt den christlige Befolkning i disse Provindser til Gunst for en Fjernelse fra Patriarken i Konstantinopel og en Tilnærmelse til det russiske Synode. - Angaaende den serviske Opstand hedder det, at Fyrst Michael, der endnu opholdt sig i Semlin, underhandler med Oprørerne, som vel vil have hans Tilbagekomst til Belgrad til Følge, men under den Betingelse, at han afskediger sine Ministre Protitsch, Radiczewitsch og Rajewitsch. - Fra Konstantinopel mældes om et nyt Nederlag som Cirkassierne skulle have tilføjet Russerne, samt om at hine have indtaget et Kystfort i Abchasien.
Ribe Stifts Adresseaviser, 1842-09-23
England. Traktaten angaaende Grændsestriden, med de forenede Stater er ankommen til England, ratificeret d. 20. Aug. af Senatet med 39 St. mod 9. Lord Ashburton har i fem Maaneder bilagt fem Stridspunkter mellem England og Frankrig, næmlig: Grændsestridighederne, Stridighederne angaaende Skibene Creole og "Caroline", Mileods Fængsling og Slaverispørgsmaalet; det sjette Spørgsmaal angaaende Matrospresningen og Skibs-Undersøgelsen blev henlagt som uafgjørligt. – J Fabrikdistrikterne er Stemningen endnu urolig. - De sidste Efterretninger fra Kap stadfæste ikke Englændernes Nederlag ved de saakaldte Boers eller hollandske Bønder i Kap Natal.
Ribe Stifts Adresseaviser, 1842-09-23
Blandinger. J Catalonien har man d. 24. Aug, havt frygtelige Oversvømmelser, ved at Floderne Ebro, Gallego, Llobregat, Noya og andre mindre Floder som Følge af et Skybrud gik over deres Bredder. Jsær har i Egnen af Jgnolada, hvor der findes en Mængde Fabriker, Ødelæggelsen været stor, og man anslaaer Skaden, alene i denne Egn til 4 Mill. Realer. Flere Bygninger og Træer ere aldeles forsvundne. Vandet steg saa pludseligt, at samtlige Arbeidere i en Fabrik druknede. Paa Floderne seer man Liig af Mennesker og Dyr og en Mængde Huusgeraad drive omkring.
Ribe Stifts Adresseaviser, 1842-09-23
Til samme Tid er i det sydlige Frankrig lignende Ulykker skete.
Ribe Stifts Adresseaviser, 1842-09-23
Fra Dusseldorff giver det amsterdammer "Handelsblad, Efterretning af 10. om Kongen af Hanno vers Befindende. Han var dengang endnu meget lidende, da han laae af en med Feber forbunden Brystbetændelse. Hans Tilstand skildres som saa betænkelig, at der endnu ikke kunde tænkes paa hans Afreise fra Düsseldorff.
Ribe Stifts Adresseaviser, 1842-09-23
For faa Dage siden blev i München et ungt blomstrende Fruentimmer jordet, som paa en skrækkelig Maade havde fundet en tidlig Død. For nogle Uger siden var hun nemlig beskjæftiget med at fæste Gardiner op, og holdt ved denne Leilighed en Knappenaal i Munden. J dette Øieblik blev hun kaldt paa af en Dame, og idet hun vilde svare, gled Naalen ned i Halsen. Det ulykkelige Offer holdt dette hemmeligt, og anvendte selv forskjellige Midler for at faae den op, men den sank ned i Underlivet, hvornæst der snart paafulgte de skrækkeligste Smerter, og Døden endelig efter skrækkelige Lidelser bortrev dette Offer for Uforsigtighed.
Ribe Stifts Adresseaviser, 1842-09-23
Det hedder fra Gothenborg: Hr. Reinhart, en Søn af Konsul Reinhart i Christiansand, gik ombord paa Dampfartøiet Nord=Cap for at søge at redde Besætningen paa et russisk Orlogskib paa 74 Kanoner, bygget i Archangel og underveis paa Reisen til Petersborg, hvilket førte 40 Kanoner og 930 Mand. Skibet, som affyrede flere Nødskud, saaes sidste Søndag udenfor Grimstad, men det blæste saa haardt, at ingen Lodsbod kunde gaae ud, og stødte tilsidst paa Klipperne i Nærheden af Brekestos Fyr, og Stormasten gik overbord, ved hvilken Leilighed 300 Mand af Besætningen fandt deres Død i Voverne og mange omkom under deres Forsøg at redde sig i Baadene. Kun 16 af 30 Officerer bleve frelse, og disse overlode Besætningen til sin Skjebne. Skibet drev siden mod Klipperne ved Oxoe Fyr, hvorved det vedblev at affyre Nødskud, som tydeligt hørtes i Christianssand, men ikke af Vagten paa Fyret, saa svær var Stormen og saa stærkt brød Voverne sig mod Klipperne. Her lod man fire Ankere falde, men Fartøiet drev desuagtet langs Kysten med NO. Vind Resten af Besætningen reddedes 10 Miil Nord for Norske Næs, og landsattes i Christiansand d. 14. Septbr. om Morgenen fra Dampskibet Nord-Cap, som tog Skibet paa Slæbetoug for en kort Tid, men maatte opgive det, da de udstukne Toug ikke kunde kappes, eftersom Skibets nedre Rum var fyldt med Vand. - Fra Helsingør hedder det under 19. Septbr., at Kapitainen paa Skibet William af Dunde har medbragt 9 Mand, som han har bjerget under Næsset i Norge af Besætningen paa det forliste Skib.
Ribe Stifts Adresseaviser, 1842-09-23
Indenlandske Efterretninger. "Alt. Merc." giver udførlige Efterretninger fra Pløen om Hs. Maj. Dronningens Ankomst dertil d. 7. ds. og om den Jubel, hvormed D. Majestæter, overalt der hilsedes. Samme Dags Aften, ved indtrædende Mørke, vare samtlige Byens Huse festligt illuminerede. Kl. 9 den næste Aften bragte Medlemmerne af Pløens Skyttelaug D. Majestæter er Fakkeltog paa Slottet; da D. Majestæter viste sig ved det aabnede Vindue, hilsedes de med et tre Gange gjentaget "Hoch. Hs. Majestæt takkede i naadige Udtryk, og forladende Slotspladsen drog Lauget til Raadhuset, hvor der udbragtes et "Hoch for Kmh. v. Levetzau, der tidligere havde boet i Pløen og været Medlem af Lauget. Senere om Aftenen spillede Hr. Kammermusikus Kellermann ved Hoffet for De Majestæter, Fredagen d. 9 giengieldte Kongen det Besøg, som H. K. H. Hertugen af Oldenburg om Onsdag Morgen havde aflagt; han kjørte til Entin og opholdt sig ved det derværende Hof i 1 1/2 Time Samme Dags Aften overværede Kongen en Forestilling af det Huberske Selskab. Om Løverdagen var Storhertugen af Oldenburg Gjæst ved Hs. Maj. Taffel, og om Aftenen gav en berømt Hoboist Koncert ved Hoffet. Om Søndag Morgen bivaanede D. Maj. Gudstjenesten i Byens Kirke, hvor Hr. Provst Brodersen holdt en kraftig Tale. Efter Gudstjenesten blev Hr. Senator Jenisch, der imidlertid var ankommen, stedet til Kour og indbudt til Taffels. Mandagen tilbragte Hs. Maj. for en Deel paa Jagt, og da han om Aftenen vendte hjem, vare de Huse, forbi hvilke Toget drog, festligt oplyste, og glade Hurraer hilsede Monarken.
Ribe Stifts Adresseaviser, 1842-09-23
Hs. Maj. Kongens Tilbagekomst til Kbhvn. er nu definitivt bestemt til d. 29. Sept. (Aalb. A.) D. K. H. Kronprindsen og Kronprindsessen tilligemed Storhertuginden af Mecklenburg-Strelitz vare d. 15, ankomne til Pløen. "Kiel. C. Bl." beretter ogsaa, at Hs. Durchl. Hertugen af Augustenborg, med høie Familie ventedes der i Kiel med Dampskibet Ægir" for derfra at begive sig til Pløen. Hs. K. H. Kronprindsen samt Kronprindsessen, ville, efter Forlydende, tilligemed Storhertuginden, af Meklenborg, samt en af Prindsessens Brødre ankomme til Odense d. 22 ds. (Hp. A.)
Ribe Stifts Adresseaviser, 1842-09-23
D. 18 ds. indtraf det sørgelige Tilfælde, at Hs. Excell. Overhofmarskal Ove Christian Haxthausen af Huset Tienhausen, da han i Embedsfunction, efterat den store Militairparade var til Ende, skulde ledsage nogle af de kongelige Prindsesser fra Gemakkerne paa Christiansborg Slot til Høisammes Vogne, enten ved et Feiltrin eller paa Grund af en pludselig Svimmelhed, styrtede ned ad den nederste Slotstrappe ved Portalet og tilføiedes nogle absolut dødelige Læsioner i Hovedet, der næsten forknustes ved Faldet mod Steenfliserne, saa at han kun levede til næste Dags Morgen Kl. 7 3/4. Hs. Excellence havde i flere Aar været svagelig, især led han af Podagra, hvorfor han aarligen foretog sig en Badereise, fra hvilken han for kort Tid siden var vendt tilbage, og der efter hans egne Yttringer havde havt en velgjørende Jndflydelse paa hans Helbredstilstand, over hvilken han endnu d. 18 de yttrede Tilfredshed og Glæde. (Dg.) Til den forestaaende theologiske Embedsexamens skriftlige Deel have 40 Candidater meldt sig, ligesom et lignende Antal, hvoraf 25 latinske og 15 danske Jurister, har meldt sig til den juridiske Examens skriftlige Deel. (Da.)